**Zagreb, 15. siječnja 2024. godine**

**- Priopćenje za medije -**

**„MISLI, VJEŽBAJ, MIJENJAJ“

Produljenje Poziva na prijavu novinarskih radova za 11. „Godišnju nagradu za novinarske radove koji promiču vrijednosti obrazovanja“ - prijave radova do 5. 2. 2024.**

Udruga Pragma poziva novinare na prijavu za **11. Godišnju nagradu za novinarske radove koji promiču vrijednosti obrazovanja** s motom „**Misli, vježbaj, mijenjaj**“. Pozivamo novinare da do 5. veljače 2024., putem obrasca u prilogu, prijave po jedan novinarski rad u kategorijama: za najbolji radijski, televizijski i/ili tiskani (*online*) prilog.

Prihvatljivi su radovi koji su objavljeni/emitirani između 1. siječnja 2020. i 5. veljače 2024. Pristigle novinarske radove, nakon provjere formalnih uvjeta, od veljače do svibnja 2024. zajedno ocjenjuju učenici, nastavnici, stručni suradnici i roditelji prema načelu „jedna ustanova - jedan glas“. Dodjela Nagrade je u lipnju 2024. godine.

Ovogodišnji moto Nagrade „**Misli, vježbaj, mijenjaj**“ ističe ciljeve koje želimo dosegnuti putem kvalitetnih novinarskih radova, a koji će medijski opismeniti djecu i mlade u Hrvatskoj:

* mijenjati stavove djece i mladih, kao i roditelja i stručnjaka, o potrebi sudjelovanja u sportskim aktivnostima te isticanju pozitivnih strana sudjelovanja djece i mladih kroz sport i na taj način povezujući sport i socio-emocionalne kompetencije djece i mladih. Pozivamo novinare na prijavu radova koji promiču timski rad, nenasilje, zajedništvo i suradničko rješavanje problema, usmjeravanja pažnje i povećanja motivacije, odgoj za općeljudske vrijednosti poštivanja drugih (suparnika, protivnika – natjecatelja i kolega) te zaštite ranjivijih (zaštita djece od svih oblika zlostavljanja ili neprimjerenog ponašanja vršnjaka ili odraslih);
* poticati na konkretnu tjelesnu aktivnost djece i mladih koja ima dokazane psihofizičke posljedice na djecu koja treba biti medijski promovirana kao društveno poželjna aktivnost;
* isticati sport kao sredstva očuvanja zdravlja djece i mladih; sporta koji potiče osjećaj zadovoljstva djeteta te vrijednosti koje dijete usvaja putem sporta, poput discipliniranosti, upornosti, strpljivosti, motivacije i prihvaćanja neuspjeha, i socijalizacije – druženja i snalaženja u društvu vršnjaka;
* promovirati socijalnu ulogu sporta koji povezuje djecu i mlade različitih socio-ekonomskih pozadina; novinarski radovi koji ističu važnost pristupačnosti i priuštivosti sporta u lokalnim zajednicama;
* predstaviti programe, projekte i aktivnosti školskog sporta i školska sportska društva koja na lokalnoj razini okupljaju djecu i mlade u sportskim i rekreativnim aktivnostima te utjecaj školskog sporta u razvoju navike bavljenja sportom, timskog rada, fair playa, predstavljanja različitih sportova od rane školske dobi, kao i drugih sportsko-edukativnih projekata koji se provode u školskom sportu;
* zagovarati sportski, aktivni način života i razmišljanja; uzorno i pedagoško ponašanje trenera (kao modela djeci i mladima) i igrača; a koji su u odgojno-obrazovnom kontekstu usmjereni na podizanje kognitivnih vještina djece i mladih kroz sport;
* kritički se odnose prema nepoželjnom ponašanju roditelja i trenera i istražuju modele najbolje suradnje roditelja i trenera u promociji zdravlja djece i mladih.

Nagrada ima za cilj davanje podrške i promoviranje rada novinara koji promiču vrijednost obrazovanja i koji svojim izvještavanjem doprinose kvalitetnijoj informiranosti o obrazovanju i zato je koncipirana u tri dijela: u prvom dijelu Pragma objavljuje javni poziv novinarima za prikupljanje novinarskih radova u dvije/tri kategorije (radijski, TV i/ili tiskani/*online* prilozi) koji tematski povezuju sport te socio-emocionalne kompetencije djece; u drugom dijelu pristigli i kvalificirani novinarski radovi se upućuju u osnovne, srednje škole i učeničke domove u Hrvatskoj, zajedno s Pragminim Smjernicama za ocjenjivanje radova, gdje učenici biraju najkvalitetnije radove uz podršku svojih nastavnika te potporu Pragme; u trećem dijelu se organizira javna, svečana dodjela Nagrade, uz sudjelovanje djece i mladih, te se predstavljaju rezultati vrednovanja cjelokupnog procesa dodjele Nagrade.

Iz Natječaja su isključeni radovi koji spadaju u kategoriju prikrivenog oglašavanja, radovi koji promoviraju ili neprimjereno prikazuju određena nepoželjna ponašanja; radovi koji produbljuju ideološko - svjetonazorske društvene sukobe; radovi koji ne štite dostojanstvo djece i mladih te obitelji, kao i radovi koji svojim sadržajem nisu nedvosmisleno uspjeli povezati koncepte promocije sporta te poželjnih socio-emocionalnih vještina djece i mladih.

Pragma Nagradom želi podržati rad novinara koji promiču vrijednost obrazovanja i koji svojim izvještavanjem doprinose kvalitetnijoj informiranosti građana o obrazovanju. Projekt je do sada proveden na području cijele RH, a doprinio je provedbi građanskog odgoja u školama.

Dosadašnje dobitnice i dobitnici Nagrada: u 2014. godini Ivana Sučić (HRT) i Josipa Ćirić (Nova TV); u 2015. Sandra Golemac (Večernji list), Ivana Sučić (HRT), Marijana Kranjec (HRT) i Maja Medaković (Nova TV); u 2016. Franjo Lepan (24 sata), Ivana Sučić (HRT) i Josipa Ćirić (Nova TV); u 2017. Rozeta Bogeljić (24 sata), Mak Jovanović (24 sata), Višnja Biti (HRT) i Josipa Ćirić (Nova TV); u 2018. Ivana Sučić (HRT), Gordana Foder (Varazdinski.hr) i Leona Šiljeg (RTL); u 2019. Kristina Ljubić i David Bralo (Radio Megaton), Silvija Vladić Vrban (Udruge media talenti za Sportsku televiziju) i Dominik Janović (Global); u 2020. Snježana Kirinić Grubić (HKR) i Maja Medaković (Nova TV); u 2021. Snježana Kirinić Grubić (HKR), Barbara Matejčić (Jutarnji list) i Kristina Čirjak (RTL): u 2022. Snježana Kirinić Grubić (HKR) i Maristela Baričević (Global); u 2023. Morena Poljančić (Radio Gorski kotar) i Marija Pavić (Global).

Pokrovitelj dodjele Nagrade je Ministarstvo turizma i sporta, a Grad Zagreb sufinancira projektne aktivnosti. Partneri u dodjeli Nagrade su Hrvatski školski sportski savez i Društvo za komunikacijsku i medijsku kulturu.

Kontakti: Nedjeljko Marković, markovic@udruga-pragma.hr, 098 175 9390; Jelena Adamlje, adamlje@udruga-pragma.hr, 095 7789 955; Mirjana Soljačić, soljacic@udruga-pragma.hr, 095 1789 952.

**Obrazac za prijavu novinarskog rada**

**Obrazac se dostavlja obavezno potpisan, uz prijavljeni rad, zaključno s 5. 2. 2024., skenirano putem e-pošte:** **pragma@udruga-pragma.hr** **ili original na adresu: Pragma, Teslina 13, Zagreb.**

**Prihvatljivi su** **radovi koji su objavljeni/emitirani između 1. 1. 2020. i 5. 2. 2024. godine.**

**Ime i prezime novinara:**

**Naslov novinarskog rada:**

**Adresa:**

**Telefon:**

**Mobitel:**

**E-pošta:**

**Kategorija:**

* radijski prilog
* TV prilog
* tiskani/online prilog

**Nakladnik:**

**Gdje je rad objavljen:**

**Datum objave rada** (dan/mjesec/godina)**:**

**Poveznica na rad** (ako postoji)**:**

*Napomena: Velike audio-vizualne priloge molimo slati u MP3, VLC, AVI ili MVP formatu putem WeTransfera i sl. pružatelja.*

**Izjava:**

Prijavitelj bezuvjetno prihvaća uvjete i pravila Nagrade dostupne na www.udruga-pragma.hr i izričito dopušta Pragmi, bez dodatnog odobrenja, uvjeta ili potraživanja, korištenje osobnih podataka iz Obrasca za prijavu novinarskog rada, i prikazivanje/korištenje prijavljenog rada u odgojno-obrazovne svrhe i na Web/Facebook stranici/Youtube kanalima/Twitter/Instagram/LinkedIn računima, a kojima upravlja Pragma (Teslina 13, Zagreb, OIB: 93604401369). Osobni podaci prijavitelja se mogu dostaviti i drugim ovlaštenim tijelima te partnerima i suradnicima, radi izvještavanja o provedbi aktivnosti dodjele Nagrade. Informacije o zaštiti osobnih podataka su dostupne na [www.udruga-pragma.hr](http://www.udruga-pragma.hr).

Prijavitelj je također upoznat da Pragma nije dužna, bez posebnog obrazloženja, prijavljeni rad uvrstiti u daljnji proces dodjele Nagrade ako ne zadovoljava kriterije promicanja obrazovanja kao osobne i društvene vrijednosti, dostojanstva i vrijednosti svakog pojedinca, prava na poštovanje, privatnost i povjerljivost, vrijednosti zajednice i života u zajednici; visokih standarda osobnog i profesionalnog ponašanja; zagovaranja pozitivnih socijalnih promjena i socijalne pravde te promicanja zaštite onih koji su u riziku od zanemarivanja, iskorištavanja i nasilja, kao i posebnih uvjeta vezanih uz temu za ovogodišnju Nagradu. Novinar - prijavitelj jamči za autorska i druga prava te snosi punu odgovornost za eventualna daljnjapotraživanja trećih strana*.*

**Mjesto i datum:**

**Potpis:**